Pracovný dokument útvarov Komisie sprevádzajúci Oznámenie Komisie Rade a Európskemu parlamentu o možnostiach ďalšieho zlepšenia environmentálnych charakteristík motorov rekreačných plavidiel - Zhrnutie hodnotenia vplyvu {COM(2007)313} {SEC(2007)770} /* SEK/2007/0819 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 11.6.2007 SEK(2007) 819 PRACOVNÝ DOKUMENT ÚTVAROV KOMISIE sprevádzajúci OZNÁMENIE KOMISIE RADE A EURÓPSKEMU PARLAMENTU o možnostiach ďalšieho zlepšenia environmentálnych charakteristík motorov rekreačných plavidiel ZHRNUTIE HODNOTENIA VPLYVU {COM(2007)313}{SEC(2007)770} 1. ÚVOD Pri hodnotení vplyvu sa uplatnil dôkladný postup, ktorý tvorili dve hlavné fázy. Počas prvej fázy sa vykonala štúdia zistenia stavu s cieľom zhodnotiť súčasnú situáciu a očakávaný vývoj v oblasti technológií, ktoré sú zamerané na zníženie znečistenia motormi rekreačných plavidiel, a zostaviť prehľad existujúcich a budúcich právnych predpisov týkajúcich sa emisií z rekreačných plavidiel v iných častiach sveta. Výsledkom bolo určenie štyroch možných variantov scenára regulácie na ďalšie znižovanie emisií z rekreačných plavidiel. Správa o štúdii[1] sa podrobne zaoberá aj inými aspektmi, ktoré sú uvedené v článku 2 smernice 2003/44/ES a ktoré mala Európska komisia v uvedenom oznámení zohľadniť na základe požiadavky Európskeho parlamentu a Rady. Druhá fáza hodnotiaceho procesu spočívala v podrobnej štúdii hodnotenia vplyvu, ktorej zámerom bola analýza technických nákladov a určenie vplyvu každého zo štyroch variantov scenára vypracovaných v rámci štúdie zistenia stavu na životné prostredie, ekonomiku a na sociálnu oblasť. Náklady a prínosy týchto vplyvov sa vyčíslili a porovnali prostredníctvom analýzy založenej na viacerých kritériách, pričom sa ako základný variant pre toto porovnanie použila možnosť „žiadna zmena politiky“. Zmluvní vykonávatelia štúdie v priebehu celého hodnotiaceho procesu podrobne a dôkladne konzultovali so zúčastnenými stranami, na ktoré by ďalší vývoj právnych predpisov týkajúcich sa emisií z rekreačných plavidiel v Európskej únii mohol v značnej miere nepriaznivo vplývať alebo ktoré sú do tohto vývoja zapojené. Počas hodnotiaceho procesu sa okrem toho uskutočnilo viacero stretnutí zúčastnených strán zorganizovaných útvarmi Komisie, ktoré boli zamerané aj na informovanie ďalších zúčastnených strán zapojených do implementácie smernice o rekreačných plavidlách (príslušné orgány členských štátov, normalizačné organizácie i organizácie používateľov a notifikované orgány) a na konzultácie s nimi. 2. KTORÝM Z PROBLÉMOV BY SA TÁTO POLITIKA MALA ZAOBERAť? Používanie rekreačných plavidiel v Európe prispieva k environmentálnym nákladom, a to pokiaľ ide o výfukové emisie i o emisie hluku. V Európe sa podiel rekreačných plavidiel na celkových emisiách oxidu uhoľnatého odhaduje na približne 0,34 %, ich podiel na celkových emisiách uhľovodíkov na 0,5 % a podiel na celkových emisiách oxidov dusíka na 0,1 %. I keď sú celkové emisie z rekreačných plavidiel v porovnaní s ostatnými zdrojmi nízke, v oblastiach s vysokou koncentráciou rekreačných plavidiel môžu v čase zvýšenej aktivity (napríklad cez víkendy) viesť k miestnym problémom. Implementácia limitov výfukových emisií uvedených v smernici 2003/44/ES bude podstatným prínosom k zníženiu množstva znečisťujúcich látok uvoľňovaných do ovzdušia a do vody z rekreačných plavidiel, a tým aj príspevkom k zlepšeniu kvality ovzdušia a vody v týchto oblastiach. Bez ohľadu na uvedené skutočnosti Európsky parlament a Rada v článku 2 smernice 2003/44/ES vyžadujú, aby Komisia predložila správu o možnostiach ďalšieho zlepšenia environmentálnych charakteristík motorov rekreačných plavidiel. 3. KTORÉ VARIANTY POLITIKY PRICHÁDZAJÚ DO ÚVAHY? Na obrázku 1 je schematicky znázornený základný použitý prístup na dosiahnutie cieľa a štyri možné varianty scenára regulácie. Obrázok 1 Zhrnutie použitého prístupu pri hodnotení vplyvu 4. AKÉ POZITÍVNE A NEGATÍVNE VPLYVY MOžNO OčAKÁVAť PRI RÔZNYCH URčENÝCH VARIANTOCH? 4.1. Zhrnutie vplyvu na ekonomiku a na sociálnu oblasť Variant | Vznetové motory (mil. EUR) | Zážihové motory (mil. EUR) | Motory vodných skútrov (mil. EUR) | Spolu (mil. EUR) | 1 | 147,4 | 6,4 | 2,0 | 155,8 | 2 | 245,2 | 114,7 – 127,3 | 5,1 | 365,0 – 377,6 | 2A | 245,2 | 98,4 – 111 | 2,0 | 345,6 – 358,2 | 2B | 150,2 | 98,4 – 111 | 2,0 | 250,6 – 263,2 | Tabuľka 1: Zhrnutie hrubých nákladov na uvedenie do súladu s predpismi (dolná – horná hranica) – (mil. EUR) Variant | Vznetové motory (%) | Zážihové motory (%) | Motory vodných skútrov (%) | 1 | +4,36 | +0,7% | +1,9 | 2 | +10,04 | +10,0% | +4,9 | 2A | +10,04 | +7,7% | +1,9 | 2B | +4,34 | +7,7% | +1,9 | Tabuľka 2: Zhrnutie odhadovaného účinku na cenu (percentuálne zvýšenie maloobchodnej ceny za kus) Variant | Vznetové motory | Zážihové motory | PWC | Spolu | 1 | –37 | –86 | –6 | –129 | 2 | –85 | –86 | –16 | –187 | 2A | –85 | –86 | –6 | –177 | 2B | –37 | –86 | –6 | –129 | Tabuľka 3: Zhrnutie vplyvu na zamestnanosť (odhadovaný počet priamo a nepriamo stratených pracovných miest) Vplyv na počet pracovných miest : Zo zistení prípadovej štúdie vyplýva, že akékoľvek ďalšie sprísnenie emisných limitov za hranice základného variantu (scenár „žiadna zmena politiky“) by závažným spôsobom ohrozilo budúcnosť jediného plne európskeho malého/stredného podniku vyrábajúceho vonkajšie motory vrátane straty 86 pracovných miest z odhadovaných 320 ekvivalentov plných úväzkov priamo alebo nepriamo vytváraných podnikmi v Taliansku a vo Francúzsku, ktoré vonkajšie motory vyrábajú a montujú. 4.2. Zhrnutie hodnotenia vplyvu na životné prostredie Výsledky hodnotenia vplyvu na životné prostredie sú zhrnuté v tabuľke 4, v ktorej sa uvádza potenciál znížiť emisie pri každom zo štyroch variantov scenára regulácie v porovnaní so základným variantom. Znečisťujúca látka → ↓ Scenár | CO kt/rok % | HC + NOx kt/rok % | PT kt/rok % | Spolu kt/rok % | Základný variant | 153,1 | 40,9 | 0,6 | 194,6 | Variant 1 | 153,1 0 | 32,7 –20 | 0,4 –33 | 186,2 –4,3 | Variant 2 | 153,1 0 | 28,2 –31 | 0,4 –33 | 181,7 –6,6 | Variant 2A | 153,1 0 | 27,4 –33 | 0,4 –33 | 180,9 –7,0 | Variant 2B | 153,1 0 | 31,5 –23 | 0,4 –33 | 185,0 –5,0 | Tabuľka 4: Odhadované množstvo celkových výfukových emisií z motorov rekreačných plavidiel v EÚ v kilotonách za rok a potenciál variantov scenára regulácie znížiť emisie v porovnaní so základným variantom v %. 4.3. Porovnanie dosahu variantov scenára regulácie (analýza založená na viacerých kritériách) V súlade s usmerneniami Komisie pre hodnotenie vplyvu sa vykonala analýza založená na viacerých kritériách s cieľom dynamicky porovnať 4 varianty scenára so základným variantom, a to na základe týchto kritérií: účinnosť (do akej miery sa môže dosiahnuť cieľ znížiť emisie), efektívnosť (priame a nepriame náklady na uvedenie do súladu s predpismi) a konzistentnosť (rovnováha medzi pozitívnym a negatívnym vplyvom – pomer náklady/prínosy). Výsledky sú zhrnuté v tabuľke 5. Kritérium → | Účinnosť (celkové zníženie emisií) | efektívnosť (celkové náklady na uvedenie do súladu s predpismi a sociálne náklady) | Konzistentnosť: (náklady na uvedenie do súladu s predpismi a sociálne náklady na kt ročného zníženia emisií) | Variant 1 | 8,4 kt/rok (–4,3 %) | +155,5 mil. EUR –129 pracovných miest | +18,5 mil. EUR –15,4 pracovných miest | Variant 2 | 12,9 kt/rok (–6,6 %) | +371,3 mil. EUR –187 pracovných miest | +28,8 mil. EUR –14,5 pracovných miest | Variant 2A | 13,5 kt/rok (-7,0 %) | +351,9 mil. EUR –177 pracovných miest | +26,1 mil. EUR –13,1 pracovných miest | Variant 2B | 9,6 kt/rok (-5,0 %) | +256,9 mil. EUR –129 pracovných miest | +26,8 mil. EUR –13,4 pracovných miest | Tabuľka 5: Výsledky analýzy založenej na viacerých kritériách pri variantoch scenára v porovnaní so základným variantom v relatívnom kvantitatívnom vyjadrení. 5. POZÍCIA KOMISIE A ODÔVODNENIE Výsledky analýzy založenej na viacerých kritériách umožňujú vyvodiť záver, že s každým z variantov scenára by boli spojené sociálne náklady predstavujúce stratu 13 až 15 pracovných miest na každú kilotonu ročného zníženia znečistenia, pričom potenciál zníženia (od 4,3 % do 7 %) podielu rekreačných plavidiel na celkovom znečistení je pomerne malý. Vzhľadom na výzvu vedúcich predstaviteľov štátov v októbri 2006 na neformálnom stretnutí v Lahti prijať naliehavé opatrenia proti zmene klímy a vzhľadom na záväzok Komisie zohrávať vedúcu úlohu v tomto politickom procese by sa malo vyvinúť čo najväčšie úsilie o optimalizáciu tohto potenciálu zníženia. Na dosiahnutie tohto cieľa by sa mali preskúmať a posúdiť ďalšie scenáre, ktoré by sa mali zakladať na najprísnejších emisných pravidlách pre rekreačné plavidlá vychádzajúcich z technológií, ktoré sú už uplatňované alebo sa plánujú v iných častiach sveta, napríklad v Spojených štátoch amerických. Pri takomto prístupe by sa takisto musela zohľadniť potreba výrobcov motorov v EÚ, ktorí podnikajú na svetovom trhu, zachovať a posilniť svoje konkurenčné postavenie voči konkurentom z tretích krajín. Pri vypracúvaní tohto prístupu bude takisto potrebné starostlivo zvážiť zraniteľné postavenie malých a stredných podnikov v EÚ, ktoré podnikajú iba na trhu EÚ. Pri hodnotení vplyvu na sociálnu oblasť sa vskutku zistilo, že sociálne náklady všetkých ďalších opatrení na zníženie emisií by väčšinou hradili malé a stredné podniky so sídlom v EÚ a zo zistení prípadovej štúdie vyplýva, že implementácia ktoréhokoľvek z variantov scenára regulácie by závažným spôsobom ohrozila budúcnosť jediného výrobcu vonkajších motorov, ktorý má skutočne sídlo v Európskej únii. Preto by sa mohli navrhnúť vhodné sprievodné oparenia s cieľom poskytnúť optimálnu rovnováhu medzi čo najväčším znížením emisií a čo najnižšími sociálnymi nákladmi. Takéto opatrenia by napríklad mohli zahŕňať výnimky pre výrobcov s malým objemom výroby na základe mechanizmov, ktoré sú už uplatňované v iných právnych predpisoch Spoločenstva. Zhodnotenie vplyvu a primeranosti tohto ambiciózneho prístupu, ktorým sa má minimalizovať podiel motorizovaných rekreačných plavidiel na zmene klímy, zároveň so zmierňovaním súvisiacich sociálnych nákladov a negatívneho vplyvu na konkurencieschopnosť malých a stredných podnikov so sídlom v EÚ, si vyžiada viac času a výskumnej práce. 6. SKRATKY CO: oxid uhoľnatý CI: vznetové motoryHC: uhľovodíky SI: zážihové motoryNOx: oxidy dusíka PWC: vodné skútrePT: pevné častice SRP: smernica o rekreačných plavidláchSME: malé a stredné podniky [1] http://ec.europa.eu/enterprise/maritime/maritime_regulatory/directive_03_44.htm 1. Definícia cieľa politiky. Preskúmať možnosti ďalšieho zlepšenia vplyvu rekreačných plavidiel na životné prostredie 3. Hodnotenie vplyvu na technickú oblasť, životné prostredie, ekonomiku a na sociálnu oblasť 1. Technická oblasť (mikro) Kvantitatívne/kvalitatívne a/alebo peňažne vyjadrené hodnotenie: 1a. technických nákladov na uvedenie do súladu s predpismi, 1b. technickej uskutočniteľnosti uvedenia do súladu s predpismi, 1c. nezamýšľaných dôsledkov uvedenia do súladu s predpismi s rozčlenením podľa:vznetových motorov (CI),zážihových motorov (SI) (vonkajšie a vnútorné);a vodných skútrov 2. Oblasť životného prostredia Kvantitatívne/kvalitatívne a/alebo peňažne vyjadrené hodnotenie: 2a. emisií NOx 2b. emisií PT 2c. emisií CO 2d. emisií uhľovodíkov 2e. nezamýšľaných dôsledkov uvedenia do súladu s predpismi s rozčlenením podľa:prostredia jazerného, pobrežného a lineárnych vnútrozemských vodných ciest 3. Oblasť ekonomiky a sociálna oblasť (makro) Kvantitatívne/kvalitatívne a/alebo peňažne vyjadrené hodnotenie: 2a. vplyvu na ekonomiku 2b. vplyvu na sociálnu oblasť 2c. nezamýšľaných dôsledkov uvedenia do súladu s predpismi s rozčlenením podľa: vznetových motorov (CI), zážihových motorov (SI) (vonkajšie a vnútorné);a vodných skútrov Účinnosť Kritérium Do akej miery sa môže dosiahnuť cieľ znížiť emisie Efektívnosť Kritérium Priame a nepriame náklady na uvedenie do súladu s predpismi (technické, sociálne a ekonomické) Konzistentnosť Kritérium Rovnováha medzi pozitívnym a negatívnym vplyvom, kompromisy a synergie 4. Analýza založená na viacerých kritériách Účinnosť, efektívnosť, konzistentnosť 2. Určenie variantov na dosiahnutie cieľa. Základný variant „žiadna zmena politiky“: Zachovanie limitov výfukových emisií uvedených v smernici 2003/44/ES (etapa 1 SRP). Variant 1 :- Všetky zážihové motory musia spĺňať limity podľa etapy 1 uvedené v SRP pre štvortaktné zážihové motory.- Vznetové motory musia spĺňať limity podľa etapy IIIA uvedené v smernici o necestných pojazdných strojoch pre hnacie motory v plavidlách vnútrozemskej vodnej dopravy (komerčné morské motory). Pri vznetových motoroch s výkonom nižším ako 37 kW by sa naďalej uplatňovali limity podľa etapy 1 uvedené v SRP. Variant 2 : - Všetky zážihové motory musia spĺňať emisné limity týkajúce sa uhľovodíkov a oxidov dusíka, ktoré zodpovedajú 75 % limitov podľa etapy 1 uvedených v SRP pre štvortaktné zážihové motory, pričom limity pre HC a NOx sú spojené ako HC+NOx. Pri CO sa naďalej uplatňujú limity podľa etapy 1 uvedené v SRP.- Pri vznetových motoroch s výkonom menej ako 18 kW by sa naďalej uplatňovali limity podľa etapy 1 SRP. Pri výkone motora v rozmedzí 18 kW až 37 kW by sa uplatňovali limity podľa etapy II uvedené v smernici o necestných pojazdných strojoch a pri výkone vyššom ako 37 kW by sa uplatňovali limity pre všeobecné použitie podľa etapy IIIA uvedené v smernici o necestných pojazdných strojoch. Variant 2A :Rovnako ako pri variante 2, ale zážihové motory s výkonom menším ako 30 kW a všetky motory vodných skútrov by museli spĺňať limity podľa etapy 1 uvedené v SRP pre štvortaktné zážihové motory. Variant 2B :Rovnako ako pri variante 2A, ale vznetové motory by museli spĺňať limity pre všeobecné použitie podľa etapy II uvedené v smernici o necestných pojazdných strojoch.